open-index/open-wikipedia-markdown huggingface dataset:
Pampa

**Pampa** pode designar:

## Localidades e divisións administrativas 
### Arxentina 
* A comuna e localidade de **La Pampa**, na provincia de Córdoba, Arxentina.
* A localidade arxentina de **Abra Pampa**, na provincia de Jujuy.
* A localidade arxentina de **Mira Pampa**, partido de Rivadavia, provincia de Buenos Aires.
* A localidade arxentina de **Pampa Alta**, no departamento Deseado, provincia de Santa Cruz.
* A provincia arxentina de **La Pampa**.

### Costa Rica 
* O poboado de Pampas, distrito de Bejuco, no cantón de Nandayure, en Guanacaste, Costa Rica.
* O poboado de Pampa, distrito central do cantón de La Cruz, en Guanacaste, Costa Rica.

### Perú 
* A cidade peruana de **Pampas**, na provincia de Tayacaja, no departamento de Huancavelica.
* O distrito peruano de **Pampas**, no departamento de Huancavelica.
* O distrito peruano de **Pampas Chico**, no departamento de Ancash.

### Bolivia 
* A localidade boliviana de **Pampa Aullagas**, en Oruro.
* Unha rexión chamada **Pampas** no departamento do Beni, Bolivia.

### Estados Unidos 
* A cidade de **Pampa**, Texas, nos EUA.

## Rexións naturais 
* A **chaira pampeana**, as vastas planicies que ocupan o norte da superficie Arxentina, todo o Uruguai, e o estado máis ao sur do Brasil, o Rio Grande do Sul.
* A zona desértica do norte de Chile, **Pampa**, comprendida entre as rexións de I Rexión de Tarapacá e Antofagasta.
* A chaira guanacasteca e, por extensión, a provincia costarriqueña de **Guanacaste**.

## Ademais 
* A nación dos **pampas**, poboadores desta rexión.
* O avión militar arxentino **I.A. 63 Pampa**.
* A vaca clonada **Pampa** ou algunha outra da Dinastía Pampa.
* O poeta hindú en lingua kannará alcuñado **Pampa** (902-975), autor do celebérrimo *Vikramarjuna Vijaya*.
* O tractor agrícola arxentino tractor Pampa.
Cavidade abdomino-pelviana

A **cavidade abdomino-pelviana** é unha cavidade do corpo conformada pola cavidade abdominal e a cavidade pelviana. No seu interior están o estómago, o fígado, o bazo, a vesícula biliar, os riles e a maior parte do intestino delgado e intestino groso. Tamén contén a vexiga urinaria e órganos reprodutivos internos.
Given to Fly

"**Given to Fly**" é un sinxelo da banda estadounidense de rock alternativo Pearl Jam, editado o 6 de xaneiro de 1998 a través do selo Epic Records. Foi o primeiro sinxelo do quinto álbum da banda *Yield*, lanzado en 1998. O tema acadou a cima da lista *Billboard Mainstream Rock Tracks* e chegou ao número 21 da *Billboard Hot 100*. A canción foi incluída no recompilatorio de grandes éxitos do ano 2004 *rearviewmirror (Greatest Hits 1991-2003)*.

## Listaxe de cancións 
;CD (Estados Unidos, Australia, Austria, o Xapón, Corea e México), vinilo de 7" (Estados Unidos e os Países Baixos) e casete (EEUU, Australia e os Países Baixos)
# "Given to Fly" (Mike McCready, Eddie Vedder)&nbsp;– 4:01
# "Pilate" (Jeff Ament)&nbsp;– 2:58
# "Leatherman" (Vedder)&nbsp;– 2:31

;CD (Austria e Suráfrica)
# "Given to Fly" (McCready, Vedder)&nbsp;– 4:01
# "Leatherman" (Vedder)&nbsp;– 2:31
Peña Sport Fútbol Club

O **Peña Sport Fútbol Club** é un equipo de fútbol de España, da cidade de Tafalla, en Navarra. Fundouse en 1925 e actualmente compite na Segunda División B Española.

## Historia
O Pena Sport foi fundado en 1925, resultando da unión dos diferentes clubs deportivos que existían en Tafalla.

A tempada 2006-07 alcanzou os 1/16 de final da Copa do Rei, sendo eliminado polo CA Osasuna de Pamplona.

## Uniforme 
***Uniforme titular**: Camiseta azul escura, pantalón negro e medias negras. 
***Uniforme alternativo**: Camiseta vermella, pantalón vermello e medias vermellas.

## Datos do club
***Tempadas en 1ª:** 0
***Tempadas en 2ª:** 0
***Tempadas en 2ª B:** 7
***Tempadas en 3ª:** 33
***Mellor posto en liga**: 14º (2ªB, tempada 2002-03)

## Palmarés
***Terceira División de España (7)**: 1992-93, 1993-94, 1996-97, 1998-99, 1999-00, 2005-06, 2011-12
*Subcampión da Terceira División (5): 1994-95, 1997-98, 2001-02, 2006-07, 2008-09

## Véxase tamén
### Ligazóns externas
*Web oficial
La Ilustración Gallega y Asturiana

***La Ilustración de Galicia y Asturias***, despois coñecida como ***La Ilustración Gallega y Asturiana*** e finalmente como ***La Ilustración Cantábrica*** foi unha revista ilustrada editada en Madrid entre 1878 e 1882.

## Traxectoria 
O propietario foi Alejandro Chao Fernández, a parte literaria estaba dirixida polo intelectual galeguista Manuel Murguía e a artística por José Fernández Cuevas (1844-1923) e administrada por Luis Taboada. Tratouse dunha publicación multilingüe, editada en galego, asturiano e castelán.

O primeiro número, co primeiro dos títulos sinalados, saíu o 15 de xuño de 1878 e así seguiu saíndo durante ese ano. O 10 de xaneiro de 1879 aparece co título de *La Ilustración Gallega y Asturiana*, pasando de ter unha periodicidade quincenal a decenal. Máis tarde, o 8 de xaneiro de 1882, pasa a denominarse *La Ilustración Cantábrica*, deixando de publicarse, definitivamente, ese mesmo ano.

Nela publicaron textos autores como Rosalía, Eduardo Pondal ou Curros Enríquez. Amais, nas súas páxinas saíu a primeira novela en galego, *Majina ou a filla espúrea*, de Marcial Valladares.

## Notas 
## Véxase tamén 
### Bibliografía 
* Artigo "ILUSTRACIÓN GALLEGA Y ASTURIANA, La" da *Gran Enciclopedia Galega*.
### Outros artigos 
* *La Ilustración Española y Americana*
### Ligazóns externas 
* *La ilustración de Galicia y Asturias: revista quincenal ilustrada* en Galiciana. Biblioteca de Galicia
* *La ilustración gallega y asturiana: revista decenal ilustrada* en Galiciana. Biblioteca de Galicia
* *La ilustración cantábrica: revista decenal ilustrada* en Galiciana. Biblioteca de Galicia
Obstetricia

A **obstetricia** (ou **tocoloxía**), palabra que chega do verbo latino *obstare* "*agardar, estar á espera*", é unha rama das ciencias da saúde que se ocupa do embarazo, parto e puerperio, comprendendo tamén os aspectos psicolóxicos e sociais da maternidade. As profesionais da saúde especializadas en atender os partos normais chámanse matronas, comadroas ou parteiras.[miniatura|300px|Monitor amosando unha ecografía dunha gravidez de 12 semanas, no [Centro de especialidades Coia.|centro]]
## Véxase tamén 
### Ligazóns externas 
* Progresos de Obstetricia e Xinecoloxía
Sistema urinario

O **sistema**, **aparato** -ou **aparello**- **urinario** é o conxunto de órganos dos animais multicelulares que teñen como función a expulsión dos diferentes produtos de refugallo que se producen a consecuencia do metabolismo celular nos distintos órganos e tecidos corporais, evitando que alcancen concentracións tóxicas. Por compartir órganos co aparato reprodutor estudouse conxuntamente baixo a denominación de *xenitourinario*.

Adoita identificarse co aparato excretor, pero cómpre ter presente que no corpo existen outros órganos excretores, como as glándulas sudoríparas, o fígado ou os pulmóns. Aínda así, estes órganos cumpren outras funcións que son prioritarias polo que se estudan dentro da anatomía da pel, do aparato dixestivo ou do aparato respiratorio, reservando para a anatomía do aparato urinario o conxunto de órganos que teñen como única -ou principal- función a excreción de substancias tóxicas.

## Estrutura 
O aparato urinario está composto polos seguintes órganos:
* Riles: en número par, situados na rexión lumbar, nos que se produce a urina.
* Uréteres: un por cada ril, condutos tubulares que recollen a urina dos riles e a conducen á vexiga.
* Vexiga urinaria: bolsa membranosa que almacena a urina..
* Uretra: conduto polo que se expulsa a urina ó exterior. Forma parte tamén do aparato reprodutor e, por este motivo é o único órgano deste sistema que mostra diferenzas entre machos e femias, ó ser nestas máis curta que naqueles: uns 3–5&nbsp;cm na muller fronte a uns 20&nbsp;cm no home, no que adopta unha forma de S.

Nos glomérulos do ril fíltrase o sangue, fenómeno ó que segue unha reabsorción de boa parte das substancias filtradas, que volven ó sangue, quedando só as substancias que se consideran tóxicas. A urina así formada vai pasando a unha rede de tubos colectores que desembocan finalmente na pelve renal. Antes de entrar neses tubos colectores prodúcese unha reabsorción de auga, maior ou menor segundo a concentración de sales no sangue, pero a partir deste momento a urina mantén unha concentración practicamente constante.

Na pelve renal ábrese o uréter, que recolle a urina, conducíndoa cara a vexiga urinaria, onde se acumula grazas ás paredes distendibles de que dispón (no ser humano pode chegar a acumular 500 ml). A micción, acto voluntario de expulsión da urina, realízase pola apertura do esfínter que pecha a uretra e ten como consecuencia o baleirado case completo da vexiga.

## Notas
Grupo parlamentario

Denomínase **grupo parlamentario** en España, a cada un dos grupos formados polos membros do parlamento obtidos no Congreso dos Deputados procedentes dos diferentes partidos políticos.

## Formación 
As condicións para formar un Grupo Parlamentario están recollidas no regulamento do Congreso dos deputados e son as seguintes:

* Requírense polo menos 15 deputados para formar grupo parlamentario. 
* En caso de non alcanzar devandito mínimo, unha formación política, poderá formar grupo parlamentario a partir de 5 deputados, a condición de que se posúa un 15% dos votos nas circunscricións onde se presentou ou un 5% dos votos no conxunto do estado.

As formacións políticas que non cumpran estas condicións pasan a formar parte do Grupo Mixto

## Financiamento 
Os grupos parlamentarios reciben unha subvención fixa para todos, máis un plus en función do número de deputados. Esta subvención é xestionada polo grupo.

## Funcións 
Os grupos parlamentarios poden presentar emendas aos proxectos de lei, que son presentados polo goberno. Estas emendas poden ser á totalidade do proxecto, ou ao articulado, é dicir, a partes concretas do proxecto de lei

## Grupos parlamentarios existentes a finais do 2024 no Reino de España 
Os seguintes grupos parlamentarios son os que existen nas Cortes Xerais na legislaura XV (2023-) do estado español:

* Grupo Parlamentario Popular: 137 membros o día 30/12/2024
* Grupo Parlamentario Socialista: 120 membros o día 30/12/2024
* Grupo Parlamentario VOX: 33 membros o día 30/12/2024
* Grupo Parlamentario Plurinacional SUMAR: 27 membros o día 30/12/2024
* Grupo Parlamentario Republicano: 7 membros o día 30/12/2024
* Grupo Parlamentario Junts per Catalunya: 7 membros o día 30/12/2024
* Grupo Parlamentario Euskal Herria Bildu: 6 membros o día 30/12/2024
* Grupo Parlamentario Vasco (EAJ-PNV): 5 membros o día 30/12/2024
* Grupo Parlamentario Mixto: 8 membros o día 30/12/2024 (1 do BNG, Ábalos , 1 UPN , 1 Coalición Canaria , 4 Sumar/Podemos)

## Notas 
## Véxase tamén 
### Ligazóns externas 
Regulamento do Congreso dos Deputados
Cavidade torácica

A **cavidade torácica** é o espazo interior do tórax e está dividida en tres partes: dúas cavidades pleurais e o mediastino. Está protexida pola caixa torácica.

As cavidades pleurais están completamente separadas unha da outra e, cos pulmóns, ocupan a maior parte da cavidade torácica. Os pulmóns e as súas membranas de revestimento, chamadas pleura, ocupan as partes laterais da cavidade torácica.

O espazo entre as rexións pleuropulmonares, chamado mediastino, esténdese no sentido cranio-caudal da abertura torácica superior ao diafragma. O mediastino contén: o corazón, as partes torácicas dos grandes vasos e outras estruturas importantes (por exemplo, as partes torácicas da traquea, do esófago, o timo, a parte do sistema nervioso autónomo e o sistema linfático.

[miniatura|esquerda|Cavidade torácica, vista desde a esquerda. [Pulmóns non reflectidos]]

## Véxase tamén 
### Outros artigos 
* Diafragma
* Cavidade abdominal
Mari Kiviniemi

**Mari Johanna Kiviniemi**, nada en Seinäjoki o 27 de setembro de 1968, é unha política finesa, presidenta do Partido do Centro e nomeada primeira ministra de Finlandia dende o 22 de xuño de 2010. ata o 22 de xuño de 2011.

## Notas 
## Véxase tamén 
### Ligazóns externas 
* Sitio oficial
Porro (música)

O **porro** é un dos variados aires musicais colombianos.

## Contexto 
Nacido e desenvolvido en Colombia, principalmente na rexión Caribe (departamentos de Córdoba, Sucre, Bolívar, Atlántico e Magdalena), despois foise estendendo a outros lugares. É un ritmo moi alegre e de festa, axeitado para o baile en parellas. Execútase en compás de 2/4 -o mesmo que o do pasodobre e o tango-, mais tamén hai defensores de que o seu verdadeiro compás é o 4/4 -o mesmo da samba-. Ambos se tocan no que se chama “compás partido”, que para algúns é o mesmo 2/4.

## Época de ouro 
O porro, na súa variante orquestrada, alcanzou unha ampla difusión nacional e internacional nas décadas dos 60 e 70, a cal estivo a cargo de recoñecidas agrupacións como Lucho Bermúdez, Pacho Galán, Juan Piña, Billos Caracas Boys, La Sonora Cordobesa, Pedro Laza y sus Pelayeros, entre outras.

Nesa época o porro entrou nas máis luxosas salas de baile dos clubs de toda Colombia e de varios países.

## Véxase tamén 
### Ligazóns externas 
* Xornal "El Espectador"
Alma Gallega

***Alma Gallega*** foi o título de diversas publicacións periódicas vinculadas coa emigración galega:

****Alma Gallega*** (A Habana, 1910).
****Alma Gallega*** (A Habana, 1917).
****Alma Gallega*** (A Habana, 1939).
****Alma Gallega*** (Montevideo, 1919).
****Alma Gallega*** (Madrid, 1931).
Intimacy

***Intimacy*** é o terceiro álbum de estudio da banda inglesa de indie rock Bloc Party editado o 21 de agosto do 2008 a través do selo Wichita. Foi gravado en dúas semanas en varios estudios de Londres e Kent durante o ano 2008 baixo a produción de Paul Epworth e Jacknife Lee. Acadou o número 8 na lista británica de álbum e entrou na *Billboard 200* estadounidense no número 18.

## Listaxe de cancións 
Todos os temas por Bloc Party. 
# "Ares" - 3:30
# "Mercury" - 3:53
# "Halo" - 3:36
# "Biko" - 5:01
# "Trojan Horse" - 3:32
# "Signs" - 4:40
# "One Month Off" - 3:39
# "Zephyrus" - 4:35
# "Talons" - 4:43
# "Better Than Heaven" - 4:22
# "Ion Square" - 6:33
UAM

As siglas **UAM** poden referirse a:

* Union des Artistes Modernes (1929 - 1958)
* Universidade Autónoma de Madrid
Planet of Sound

"**Planet of Sound**" é un sinxelo da banda estadounidense de rock alternativo Pixies, editado o 28 de maio de 1991 como parte do seu álbum *Trompe le Monde*.

## Listaxe de cancións 
# "Planet of Sound" (Black Francis)&nbsp;– 2:09
# "Theme from NARC" (Brian Schmidt)&nbsp;– 1:48
# "Build High" (Black Francis)&nbsp;– 1:42
# "Evil Hearted You" (Graham Gouldman)&nbsp;– 2:37
My Wave

"**My Wave**" é  un sinxelo da banda estadounidense de grunge Soundgarden, editado en 1994 como parte do seu álbum *Superunknown*. O tema acadou o número 11 na lista *Billboard Mainstream Rock Tracks*.

## Listaxe de cancións 
Todos os temas compostos por Chris Cornell e Kim Thayil agás onde se indique.
;CD promocional (EEUU)
#"My Wave"&nbsp;– 5:12

;CD (Australia)
#"My Wave"&nbsp;– 5:12
#"Spoonman" (Steve Fisk remix) (Cornell)&nbsp;– 6:55
#"Birth Ritual" (demo) (Cornell, Matt Cameron, Thayil)&nbsp;– 5:50
#"My Wave" (live)&nbsp;– 4:34
#* Gravado en directo o 20 de agosto de 1993 no Jones Beach Amphitheater en Wantagh, Nova York.
Alma Gallega (Montevideo)

***Alma Gallega*** foi unha publicación editada pola Casa de Galicia de Montevideo (Uruguai) de 1919 a 1967 con carácter mensual -teoricamente- ata 1938 e como números extraordinarios, de periodicidade variable, ata a súa desaparición. En total, editáronse 24 números ordinarios e 17 extraordinarios.
Trátase da revista societaria de maior duración das publicadas polos emigrantes galegos do Uruguai. Editouse principalmente en lingua castelá, aínda que algunhas narracións e textos poéticos utilizaban o lingua galega.

## Historia da publicación 
*Alma Gallega* viviu tres etapas diferenciadas, caracterizadas en todo caso pola irregularidade na súa publicación.

Na primeira época, desde agosto de 1919 ata 1927, publicáronse 18 números máis 2 extraordinarios.

Na segunda época, entre 1934 e 1938, publicáronse 6 números ordinarios e 4 extraordinarios. Nos anos seguintes xa só estes últimos, e nin sequera tódolos anos.

Nos 27 anos que comprende a terceira época, de 1941 a 1967, só se publicaron 11 números, todos de carácter extraordinario. O derradeiro número apareceu en outubro de 1967.

Ó longo dos anos, o número de páxinas variou desde as 24 ás 44, nos números ordinarios, e desde as 48 ás 112, nos extraordinarios. Os contidos da revista dirixíanse, basicamente, a recolle-las actividades normais da Casa de Galicia, complementándose con textos literarios, culturais e históricos referidos a Galicia. As ilustracións corresponden a esta dobre liña editorial, con numerosas fotografías das instalacións da Casa de Galicia, por unha banda, e outras fotografías de cidades galegas, paisaxes e persoeiros ilustres, por outra. Contén tamén numerosos cadros e debuxos de diferentes artistas galegos, como Fernando Álvarez de Sotomayor, Francisco Asorey, Bonome, Alfonso Daniel Rodríguez Castelao, Manuel Colmeiro Guimarás, Luís Seoane etc.

Entre os colaboradores habituais ou esporádicos da revista pódense citar case tódalas personalidades políticas e literarias galegas e españolas da época (Ramón Cabanillas, Uxío Carré Aldao, Castelao, Eduardo Pondal, Ramón Otero Pedrayo, Rosalía de Castro, Ramón María del Valle-Inclán, Emilia Pardo Bazán etc.).

## Edición facsimilar 
En 2006, o Centro Ramón Piñeiro publicou a edición completa dos 41 números que se publicaron. Esta edición facsimilar consta dos números extraordinarios correspondentes ós anos 1922, 1927 e 1941, en papel, e dos 38 números restantes en formato electrónico, nun CD que se adxunta ó libro.

A edición facsimilar estivo dirixida por Luís Alonso Girgado e María Vilariño Suárez e realizouse principalmente a partir dos exemplares conservados na Biblioteca Nacional de Montevideo, completados coas coleccións da Fundación Penzol e da Real Academia Galega.

## Notas 
## Véxase tamén 
### Bibliografía 
* 
* 
* 

### Outros artigos 
* Publicacións impresas da diáspora galega
### Ligazóns externas 
* 1ª época e 2ª época Repertorio da prensa da emigración galega. Consello da Cultura Galega.
Acaia, Grecia

**Acaia** (grego clásico Ἀχαΐα, ; grego moderno Αχαΐα, Ajea) é unha antiga provincia e unha prefectura actual de Grecia que se atopa na costa norte do Peloponeso, pero na periferia de Grecia Occidental, lindando co golfo de Corinto.

Acaia limita ao oeste con Elis e ao leste con Sición. A súa poboación en 2001 superaba os 300&nbsp;000 habitantes.

## Historia 
Historicamente os aqueos eran a tribo grega que habitaba a Acaia, e segundo Homero, a Acaia era o berce dos Mirmidóns, comandados por Aquiles.
Tamboril (homónimos)

**Tamboril** pode referirse a:
* O tamboril, instrumento musical membranófono.
* A localidade de Tamboril, na República Dominicana.
* O municipio de Tamboril, no Brasil.
Juan Carlos Moreno Cabrera

**Juan Carlos Moreno Cabrera**, nado en Madrid en 1956, é un lingüista español, concienciado coa diversidade lingüística e como tal denunciante do centralismo e o nacionalismo lingüístico.

No ámbito académico español, é un dos referentes á hora de denunciar a discriminación lingüística que sofren as restantes linguas ibéricas fronte ao español, con diversos ensaios a ese respecto:

## Traxectoria 
É catedrático de Lingüística Xeral á Universidade Autónoma de Madrid. Publicou varios artigos sobre a situación da diversidade lingüística mundial e formou parte do comité científico do *Informe sobre as Linguas do Mundo* da Unesco. Destaca pola súa posición política en oposición ao uso da lingua castelá nos territorios bilingües do Estado español.

## Obra 
* *Lógica Formal y Lingüística* (1987)
* *Fundamentos de Sintaxis General* (1987)
* *Lenguas del Mundo* (1990)
* *La lingüística Teórico-Tipológica* (1995)
* *Diccionario de Lingüística Neológico y Multilingüe* (1998)
* *Materiales para un curso de sintaxis general sobre la base de cuatro lenguas euroasiáticas* (1998)
* *Curso Universitario de Lingüística General* (2000)
* *La Dignidad e Igualdad de las lenguas* (2000)
* *Semántica y Gramática* (2003)
* *Introducción a la Lingüística* (2004)
* *De babel a pentecostes. Manifiesto plurilinguista* (2006)
* *La dignidad e igualdad de las lenguas. Critica de la discrimación lingüística* (2006)
* *O nacionalismo lingüístico* (2008)
* *Una ideología destructiva* (2008)
* 2010: *Spanish is different. Introducción al español como lengua extranjera*
* 2011: «“Unifica, limpia y fija.” La RAE y los mitos del nacionalismo lingüístico español», en S. Senz i M. Alberte: *El dardo en la Academia*, Barcelona: Melusina, vol. 1, pp.&nbsp;157–314.
* 2011: *Lengua, colonialismo y nacionalismo (Antología de artículos, 2004-2010). *
* 2013: *Cuestiones clave de la lingüística. *
* 2014: Juan C. Moreno e J. L. Mendívil: *On Biology, History and Culture in Human Language.*
* 2014: *Los dominios del español. Guía del imperialismo lingüístico panhispánico.*
* 2014: *Tratado didáctico y crítico de lingüística general.* 
* 2015: *Errores y horrores del españolismo lingüístico.*

## Notas 
## Véxase tamén 
### Ligazóns externas 
* *Lengua/nacionalismo en el contexto español*, ensaio en formato pdf. 
* Entrevista para presentar o seu libro *El nacionalismo lingüístico* 
* Juan Carlos Moreno Cabrera no diario *Público*. 
* Entrevista en ''El Periódico, 1 de agosto de 20018 .
Choripán

O ***choripán*** é un alimento procesado en forma de sándwich que consta de chourizo. Adoita estar aderezado con algún condimento como o chimichurri ou a salsa criolla. É un alimento típico na Arxentina, moi popular en América Latina.

## Etimoloxía 
A palabra *choripán* vén do castelán (*chorizo y pan*).

## Notas
Revoltosa Rock

O **Revoltosa Rock** é un festival de música rock que se celebra na parroquia de Santa Cruz de Montaos (Ordes) desde o ano 2005, organizado pola asociación xuvenil A Revoltosa.

## Historia
A primeira edición naceu coma unha festa particular nunha leira, organizada con escasos recursos. No 2006 celebrouse no antigo campo de fútbol de Nivelos, e tocaron o grupo Os Gin-Tonics (Ordes), Brétema (Santiago de Compostela) e Who’s Varna (Sigüeiro). Tocaron tamén os Jaiteiros da Estaka da Vía, de Pontragha.

No ano 2007, xa con máis promoción (incluída venda de merchandising) e medios, tocaron Skacha, Machina, Kastomä, Skarmento, Extridentes e o grupo de folk Axóuxere.

No 2008 celebrouse no campo de fútbol novo da parroquia, e participaron os grupos Pito de Pikasso, Dekamal, Motor Perkins e os asturianos Skontra.

No ano 2009 diversificouse o festival, con exposición de graffitis, xogos populares, aberto de billarda, degustación de callos e unha sesion de música techno ao remate dos concertos. Tocaron os asturianos Dixebra, Electróxeno, os palentinos Los Kebraos (grupo de tributo a Zikatriz) e Kastomä, que no seu último disco incluíron unha canción adicada ao festival.

No 2010 participaron A Cona Ye-Ye (Ordes), AmachetA (Sigüeiro), Skama la Rede (Asturias) e El Último ke Zierre (Castellón).
Scissor Sisters

Os **Scissor Sisters** son unha banda norteamericana formada no ano 2001. O seu estilo mestura a música disco, o glam rock, o *nightclub* de Nova York.

O grupo está composto polos vocalistas Jake Shears e Ana Matronic, o multi-instrumentista Babydaddy, o guitarrista/baixista Del Marquis, e o batería Randy Real (quen se uniu como substituto de Paddy Boom), e o seu nome vén dunha postura sexual lésbica denominada tribadismo. Mentres o seu éxito é bastante limitado na súa terra natal, os Estados Unidos, a banda acadou un importante éxito en Europa, Canadá, Australia e, máis concretamente, no Reino Unido, onde conseguiron entrar varias veces nas listas de vendas coas súas cancións. O seu primeiro disco converteuse no disco máis vendido no Reino Unido no ano 2004, e o seu sinxelo "I Don't Feel Like Dancin'", no cuarto máis vendido do 2006, ademais de manterse entre os 40 primeiros durante 27 semanas.

## Discografía 
* *Scissor Sisters* (2004).
* *Ta-Dah* (2006).
* *Night Work* (2010).
Unión para o Mediterráneo

A **Unión para o Mediterráneo**, coñecida oficialmente polo seu nome completo de: *Proceso de Barcelona: Unión polo Mediterráneo* (BP:UfM) e previamente coñecida como *Unión Mediterránea*, é un organismo fundado o 13 de xullo de 2008 polo Presidente de Francia Nicolas Sarkozy. É unha nova formulación da "Asociación do Euromediterráneo" (dende 1995) ou "Proceso de Barcelona".

A Unión para o Mediterráneo xorde dun programa de colaboración e desenvolvemento de relacións internacionais que agrupa a 43 países e a máis de 756 millóns de cidadáns de todos os estados membros da Unión Europea e Estados norteafricanos e de Oriente Medio do ámbito mediterráneo, membros á súa vez da Liga Árabe, incluíndo particularmente ao Estado de Israel. A UPM organízase ao redor dunha Secretaría Xeral e cinco Vicesecretarías, sendo a cidade de Barcelona a súa sede designada.

## Notas
The Antlers

**The Antlers** é unha banda de indie rock formada en Brooklyn, Nova York, liderada por Peter Silberman. O grupo está no presente formado por Silberman e o batería Michael Lerner. A formación contaba anteriormente con Darby Cicci (trompeta, baixo eléctrico/contrabaixo, teclados, sintetizadores, voces). A instrumentación típica da banda consiste normalmente en voces, guitarra eléctrica, teclados/sintetizadores, batería e un conxunto doutros instrumentos como piano, ventos, cordas e elementos electrónicos. Silberman dixo que o nome da banda foi collido da canción de The Microphones "Antlers".

En 2022 a banda levaba publicados seis álbums de estudio: *Uprooted* (2006), *In the Attic of the Universe* (2007), *Hospice* (2009), *Burst Apart* (2011), *Familiars* (2014) e *Green to Gold* (2021).

## Discografía 
### Discos de estudio 
### EPs 
* *Cold War* (2007)
* *New York Hospitals* (2008)

### Sinxelos 
* *Bear* (2009)
* *Two* (2009)

## Véxase tamén 
### Ligazóns externas 
* Páxina web oficial
* Páxina do álbum "Hospice"
* MySpace Oficial
* Páxina de Last.fm
Arte (cadea de televisión)

**Arte** (Association relative aux télévisions européennes / Asociación relativa ás televisoras europeas) é unha canle de televisión franco-alemá que emite programas de calidade relacionados co mundo da arte e a cultura. Os seus estudos están en Estrasburgo, Francia (sede) e Baden-Baden, Alemaña, polo que os seus programas poden verse tanto en francés coma en alemán.

## Véxase tamén
### Ligazóns externas
* Arte.tv
Hospice

***Hospice*** é o terceiro álbum da banda de Brooklyn The Antlers. Nun primeiro momento, foi distribuído pola propia banda en marzo do 2009, mais logo de firmar pola discográfica French Kiss Records, foi remasterizado e relanzado en agosto dese mesmo ano.

A temática do álbum, de carácter conceptual, xira en torno ao cancro e á relación entre un traballador dun hospital e unha paciente en estado terminal.

O disco foi gratamente recibido pola crítica, así como amplamente considerado como un dos discos do ano 2009.

## Lista de cancións 
Tódolos temas foros escritos por Peter Silberman.

# "Prologue" – 2:35
# "Kettering" – 5:10
# "Sylvia" – 5:27
# "Atrophy" – 7:40
# "Bear" – 3:54
# "Thirteen" (letra por Sharon Van Etten) – 3:11 
# "Two" – 5:56 
# "Shiva" – 3:45
# "Wake" – 8:44
# "Epilogue" – 5:25
La Cinq

**La Cinq** foi unha canle de televisión que emitiu en Francia desde 1986 ata 1992. Naceu como a primeira canle privada do seu país que emitía en aberto, e foi o primeiro intento de Silvio Berlusconi de exportar o seu modelo de televisión a un país estranxeiro. Ao longo da súa historia contou con tres propietarios: un grupo formado por Fininvest e Jerome Seydoux, o empresario de medios de comunicación Robert Hersant, e o grupo editorial Hachette.

Cunhas débedas superiores aos 3.000 millóns de francos, La Cinq desapareceu o 12 de abril de 1992.

## Notas 
## Véxase tamén
### Ligazóns externas
* Vive la Cinq (Web homenaxe á canle) 
* Historia da canle
Fininvest

**Fininvest** é un dos grupos financeiros máis importantes de Italia, presidido dende 2005 por Marina Berlusconi.

## Historia
En 1978 nace Fininvest, baixo control de Berlusconi, que un ano despois funda Reteitalia e a empresa publicitaria ''Publitalia '80'' para manter o mercado televisivo da cada vez máis asentada Telemilano. En 1986 Silvio Berlusconi funda La Cinq, primeira cadea de TV privada gratuíta en Francia (a emisora cesou as súas emisións en 1992). En 1988 créanse Tele 5 en Alemaña (que tamén deixa de existir en 1992) e en 1990 Telecinco en España. En 1996 Fininvest funda Mediaset, na que se xestionan as súas canles terrestres.

## Participacións
* Mediaset 35%
*Arnoldo Mondadori Editore 50,2%
*Associazione Calcio Milan 100%
*Pagine Utili 45%
*Mediolanum 35%
*Teatro Manzoni (Milán) 100%

## Véxase tamén
### Ligazóns externas
* Páxina oficial
Marina Berlusconi

**Marina Elviara Berlusconi**, nada en Milán o 10 de agosto de 1966, é unha empresaria italiana, filla de Silvio Berlusconi e da súa primeira muller, Carla Elvira Lucia Dall´Oglio. Preside Fininvest e o grupo Mondadori, líder editor de Italia.

## Traxectoria 
Asistiu ao Liceo clásico Leone Dehon de Monza. Entru en Fininvest, empresa familiar, moi xove, e en 1996 xa era a vicepresidenta, cargo que mantivo ata 2005, cando asumiu a presidencia do holding. En 2003 substituíu o defunto Leonardo Mondadori na presidencia do grupo Mondadori. Ten dous fillos, Gabriele, nado en 2002, e Silvio, nado en 2004, tidos coa súa parella, Maurizio Vanadia, antigo bailarín do teatro La Scala, con quen casou o 13 de decembro de 2008. Tamén é membro do consello de administración de Mediolanum, de Medusa Film, Mediaset, 21 Investimenti e dende o 1 de novembro de 2008, de Mediobanca. A revista Forbes a clasificou como a muller italiana máis rica e a número 33 do mundo.
Florence and the Machine

**Florence and the Machine**, ás veces escrito como **Florence + the Machine**, é un grupo musical de indie rock liderado pola cantante Florence Welch.

## Características 
O son de Florence and the Machine foi descrito como unha combinación de varios xéneros, desde o rock até o soul. A música da banda recibiu moi boas críticas até que acadaron un certo éxito de masas, en especial desde a BBC, que tivo moito que ver co posterior éxito do grupo.

O álbum de debut da banda, *Lungs*, foi lanzado o 6 de xullo de 2009, e conseguiu manterse no número 2 durante cinco semanas entre os máis vendidos no Reino Unido. En xaneiro de 2010 o álbum acadou, por fin, o número 1 das listas británicas, despois de manterse durante 28 semanas entre os máis vendidos. Lungs foi un dos discos máis vendidos do 2009 no Reino Unido, o que o converteu nun dos discos máis vendidos do ano. Na gala dos 2010 BRIT Awards, Lungs fíxose co premio "Mastercard British Album".

## Discografía 
### Álbums de estudio 
### EPs 
* *A Lot of Love. A Lot of Blood* - 2009

## Véxase tamén 
### Ligazóns externas 
* Páxina web oficial
Mediaset

**Mediaset** é unha empresa italiana adicada á comunicación televisiva, que cotiza na Bolsa italiana e está controlada polo Grupo Fininvest, propiedade de Silvio Berlusconi. Está presidida por Fedele Confalonieri e o seu Vicepresidente é Pier Silvio Berlusconi, fillo do antigo Primeiro Ministro italiano.

Boa parte dos seus estudios radican en *Milano 2*, a área da cidade de Milán dende a que comezou a emitir *Telemilano* (actual *Canale 5*).

## Televisións 
* En Italia: Canale 5, Italia 1, Rete 4, Iris, Boing, La 5, Mediashopping e Mediaset Premium.
* En España: Telecinco, Cuatro, LaSiete, FactoríaDeFicción, Boing e Divinity. Telecinco HD pertence a Mediaset pero é xestionado por Sogecable. *Mediaset* posúe tamén as accións de Publiespaña.

## Véxase tamén 
### Ligazóns externas 
* Web oficial
Vocento

**Vocento** é un grupo de comunicación de información xeral en España, con máis dun século de historia e formado por máis de 100 empresas. Xurdiu en setembro de 2001 da fusión entre o Grupo Correo e Prensa Española.

## Historia
A orixe do Grupo Correo data de 1875 co nacemento de *El Noticiero bilbaíno* e a posterior aparición en 1910 de *El Pueblo Vasco*, pero é en 1938 cando nace *El Correo Español-El Pueblo Vasco*, principal referente do grupo. Por outra parte, a tradición de Prensa Española remóntase ao ano 1891, data na que aparece a revista *Blanco y Negro*, aínda que é en 1903 cando sae o principal diario da editora, o *ABC*.

## Medios impresos
Vocento conta con 14 periódicos: *ABC* e o diario gratuíto *Qué!*, como diarios nacionais, e 12 rexionais *El Correo*, *El Diario Vasco*, El Diario Montañés, *La Verdad*, *Diario Ideal*, *Diario Hoy*, *Diario Sur*, *Diario La Rioja*, *El Norte de Castilla*, *El Comercio*, *Las Provincias* e *La Voz de Cádiz*. Isto convérteo nun dos primeiros grupos de prensa escrita de España, con máis de tres millóns de lectores diarios e unha difusión de 800.000 exemplares en 2006.

A coordinación entre o periódico e a súa edición dixital, a radio, a televisión local e unha comercializadora publicitaria, conforma a estratexia multimedia rexional clave no desenvolvemento do grupo. A través das produtoras Grupo Europroducciones, BocaBoca ou Videomedia, Vocento está tamén presente na produción dalgúns dos programas máis populares da televisión española como Hospital Central, El Comisario e Pasapalabra. Ademais, a adquisición en 2006 de Tripictures, a principal distribuidora cinematográfica independente de España, fai que estea presente en todo o proceso audiovisual.

No ano 2010, Vocento está poñendo en marcha na TDT a canle "La 10", unha rede nacional de televisións autonómicas, grazas ás súas concesións actuais de licenzas, "ao estilo FORTA", pero non pública como esta, se non privada.

## Véxase tamén
### Ligazóns externas 
* Información corporativa de Vocento
Canale 5

**Canale 5** (*Canale cinque*) é unha canle de televisión privada en aberto que, xunto con Italia 1 e Rete 4, forma parte do grupo Mediaset, propiedade de Silvio Berlusconi. A súa programación abrangue unha oferta xeneralista dirixida a toda a familia. Esta canle está considerada a primeira de televisión privada a nivel nacional en Italia, comezando a funcionar a nivel nacional desde 1980.

## No estranxeiro 
Berlusconi intentou implantar o modelo de programación de Canale 5 noutros países europeos. En España creou a canle Telecinco, pero noutros países acabou por desaparecer.

* España: Telecinco (1990) -50,1% do accionariado, control exercido por Grupo Vocento
* Francia: La Cinq (1986-1992)
* Alemaña: Tele 5 (1988-1993)

## Véxase tamén 
### Outros artigos 
* Rete 4
* Italia 1
* Telecinco
* Silvio Berlusconi

### Ligazóns externas 
* Web de Canale 5
Acaia

**Acaia** pode referirse á:

***Acaia**, antiga provincia e unha prefectura actual de Grecia.
***Acaia**, antiga provincia romana formada, supostamente, despois do ano .
GalegoLab

**GalegoLab** foi unha asociación cultural fundada en 2010 co obxectivo de promover e normalizar a lingua propia de Galiza, o galego. A organización tiña como principal ferramenta de traballo a súa páxina web, que vén sendo unha rede social de crowdsourcing, onde os usuarios propoñen, cualifican ou denegan a viabilidade dunha idea ou proxecto.

Algunhas das 50 caras coñecidas que puxeron a andar o proxecto foron Iago Martínez, María Yáñez, Belén Regueira, Antón Reixa ou Xabier P. DoCampo.

En setembro de 2010 a Secretaría Xeral de Modernización e Innovación Tecnolóxica da Xunta de Galicia premiou a iniciativa GalegoLab dentro da categoría de promoción do Patrimonio, Cultura e Lingua Galegas.

## Galardóns e nomeamentos 
### Premios Mestre Mateo 
## Notas 
## Véxase tamén 
### Outros artigos 
* A Navalla Suíza
### Ligazóns externas 
* Páxina web de GalegoLabarquivado dende o orixinal o 22 de febreiro de 2014.
Andrés Neuman

**Andrés Neuman Galán**, nado en Buenos Aires o 28 de xaneiro de 1977, é un narrador, poeta, tradutor e columnista nado na Arxentina mais radicado en Granada.

## Obra 
### Poesía 
* *Simulacros* (Granada, Cuadernos del Vigía, 1998). 25 págxinas, ISBN 84-923391-2-8. *Plaquette*.
* *Métodos de la noche* (I Premio Antonio Carvajal; Madrid, Ediciones Hiperión, 1998). 72 páxinas, ISBN 84-7517-617-8.
* *Alfileres de luz* (Premio Federico García Lorca; Granada, Universidade de Granada, 1999). 46 páxinas, ISBN 84-338-2610-7. En colaboración con Ramón Repiso.
* *El jugador de billar* (Valencia, Pre-Textos, 2000). 60 páxinas, ISBN 84-8191-353-7.
* *El tobogán* (XVII Premio Hiperión; Madrid, Ediciones Hiperión, 2002). 72 páxinas, ISBN 84-7517-727-1.
* *La canción del antílope* (Valencia, Pre-Textos, 2003). 60 páxinas, ISBN 84-8191-561-0.
* *Gotas negras* (Córdoba, Plurabelle, 2003). 72 páxinas, ISBN 84-932945-1-9. (Reeditado por Berenice, Córdoba, 2007. 84 páxinas, ISBN 978-84-96756-34-2.) 
* *Sonetos del extraño* (Granada, Cuadernos del Vigía, 2007). 46 páxinas, ISBN 978-84-95430-24-3.
* *Mística abajo* (Barcelona, editorial Acantilado, 2008). 88 páxinas, ISBN 978-84-96834-40-8. 
* *Década (poesía 1997-2007)* (Barcelona, editorial Acantilado, 2008). 369 páxinas, ISBN 978-84-96834-82-8.

### Novela 
* *Bariloche* (Finalista do XVII Premio Herralde; Barcelona, Editorial Anagrama, 1999). 176 páxinas, ISBN 84-339-2444-3.
* *La vida en las ventanas* (Finalista do VI Premio Primavera; Madrid, Espasa Calpe, 2002). 200 páxinas, ISBN 84-670-0127-5.
* *Una vez Argentina* (Finalista del XXI Premio Herralde; Barcelona, Editorial Anagrama, 2003). 246 páxinas, ISBN 84-339-6853-X.
* *El viajero del siglo* (XII Premio Alfaguara de Novela; Madrid, Editorial Alfaguara, 2009). 531 páxinas, ISBN 978-84-204-2235-0. En 2010 esta novela gañou o Premio da Crítica.

### Relato 
* *El que espera* (Barcelona, Editorial Anagrama, 2000). 152 páxinas, ISBN 84-339-2461-3.
* *El último minuto* (Madrid, Editorial Espasa Calpe, 2001). 184 páxinas, ISBN 84-239-2623-0.
* *Alumbramiento* (Madrid, Páginas de espuma, 2006). 168 páxinas, ISBN 84-95642-85-9.

### Ensaio 
* *El equilibrista* (Barcelona, editorial Acantilado, 2005). 141 páxinas, ISBN 84-96489-07-8.

### Traducións 
* *Viaje de invierno*, de Wilhelm Müller (Barcelona, editorial Acantilado, 2003). 80 páxinas, ISBN 84-96136-23-X. Do alemán.

## Notas 
## Véxase tamén 
### Ligazóns externas 
* Páxina oficial do autor
Cristianismo e homosexualidade

miniatura|dereita|150px|Neno nunha manifestación de orientación cristiá.
A visión que ten o **cristianismo da homosexualidade** é moi diversa. Algunhas igrexas cristiás son totalmente contrarias á admisión de prácticas sexuais entre persoas do mesmo sexo porque ven nelas unha ofensa ao seu deus. Outras consideran que as relacións sexuais son expresión do amor e admítenas dentro da súa moral. Entre estas dúas posturas extremas hai moitos matices, tantos como interpretacións hai da mensaxe de Xesús de Nazaret.

## Catolicismo 
A postura oficial da Igrexa Católica provén, en parte, da interpretación tendenciosa  dos textos sagrados, e en parte do mantemento dunha tradición patriarcal heterocéntrica.

Actualmente a principal igrexa cristiá por volume de crentes é a Católica. A súa postura oficial no referente á práctica homosexual está expresada no Catecismo, que afirma que *"os actos homosexuais son intrinsecamente desordenados. (...) Son contrarios á lei natural. Pechan o acto sexual ao don da vida. Non proceden dunha verdadeira complementariedade afectiva e sexual. Non poden recibir aprobación en ningún caso"*. Neste principio apréciase a permanencia da filosofía estoica na identificación entre sexualidade aceptable e procreación. No relativo ás persoas homosexuais, o Catecismo afirma que *"non elixen a súa condición homosexual; esta constitúe para la maioría deles unha auténtica proba. (...) As persoas homosexuais están chamadas á castidade. Mediante virtudes de dominio de si mesmo que eduquen a liberdade interior (...) poden e deben acercarse gradual e resoltamente á perfección cristiá."*.

## Protestantismo 
Outras igrexas cristiás non católicas non ven nas prácticas sexuais con persoas do mesmo sexo unha violación do seu código moral. Dentro desta corrente integradora, a igrexa cuáquera británica aprobou en xullo do 2009 a celebración de casamentos relixiosos entre persoas do mesmo sexo, e solicitou ao Goberno a súa validación civil. É certo que as congregacións cuáqueras do Reino Unido e Australia son especialmente proclives a considerar as persoas homosexuais en réxime de igualdade, mentres que as dos Estados Unidos e Suráfrica están inspiradas por unha filosofía máis homófoba. En xeral, semella haber unha relación directa entre a maior apertura e o maior desenvolvemento económico e social.

Normalmente aquelas igrexas máis favorables ao trato igualitario son as que levan feito máis avances tamén en materia de igualdade de xénero, como é o caso da Igrexa Episcopaliana ou da Igrexa Luterana Evanxélica de América, que permiten o ordenamento de mulleres e de persoas abertamente homosexuais. Para sorpresa dos seus fieis, a Igrexa Episcopaliana de Míchigan, no ano 1973, informaba:

Por último, a Sociedade Teolóxica Americana afirma:

## Ortodoxia 
## Notas 
## Véxase tamén 
### Outros artigos 
* Homosexualidade
* Cristianismo
Manuel Roel Longueira

**Manuel Roel Longueira**, nado en Guísamo (Bergondo) o 4 de xaneiro de 1898 e finado en Betanzos o 20 de febreiro de 1968, foi un destacado galeguista de comezos do século XX.

## Traxectoria 
Naceu no seo dunha familia ben situada economicamente, relacionado coa reputada imprenta Roel. Foi o máis novo de oito irmáns. Non cursou estudos universitarios. En 1916 integrouse nas incipientes Irmandades da Fala da Coruña. Desta época datan algúns textos seus, poucos, publicados en *A Nosa Terra*. Casou en 1926 con Bernardina Martín Torres, coa que mudou a Betanzos ese mesmo ano. Traballou de axente comercial e como correspondente para *El Pueblo Gallego*, empresa viguesa pertencente a Portela Valladares.

Durante a II República española simpatizou co Partido Galeguista. En 1936 exiliouse na Arxentina, temoroso da represión franquista, ficándolle a familia en Galiza.

Xa en Buenos Aires desempeñou un importante labor de activismo galeguista, foi presidente da Agrupación de Artistas Gallegos, director da revista *Lar* e colaborador noutras publicacións e programas de radio. Escribiu múltiples contos e pezas teatrais. Tivo relación directa con persoeiros da categoría de Luis Seoane, Rafael Dieste ou o propio Castelao.

En 1950 volveu a Galiza, onde morreu en 1968.

## Obras 
* *Contos e poemas de Manuel Roel*, edición e estudo crítico de Concepción Delgado Corral, Mª Teresa Amado Rodríguez e Alfredo Erias Martínez. Concello de Betanzos, 1998.

## Véxase tamén 
### Bibliografía 
* 
*
Clásica de San Sebastián

A **Clásica de San Sebastián** é unha carreira ciclista disputada no mes de agosto en Euskadi, cuxo percorrido comeza e remata na cidade de Donostia. É organizada por *El Diario Vasco*.
## Características 
A súa máxima dificultade é o alto de Jaizkibel situado, nas últimas edicións, a 32 quilómetros da meta. A pesar de ser unha competición nova formou parte da Copa do Mundo de Ciclismo dende a súa creación en 1989 ata a edición de 2004. En 2010 estaba incluída no UCI ProTour como clásica de segunda categoría por detrás dos monumentos do ciclismo. Actualmente forma parte do UCI WorldTour.

O corredor con máis vitorias é Marino Lejarreta, con tres. O actual campión é o francés Julian Alaphilippe.

## Palmarés 
[260px|miniatura|[Constantino Zaballa e Joaquim Rodríguez no podio da edición de 2005.]]

## Palmarés por países 
## Véxase tamén 
### Ligazóns externas 
* Site oficial da Clásica de San Sebastián
Gernika-Lumo

[miniatura|dereita|A [árbore de Gernika.]]
**Gernika-Lumo** é un concello vasco pertencente á provincia de Biscaia. Ten a súa orixe na unión da vila de Gernika e da elizate de Lumo en 1882. En 2017 tiña 16.915 habitantes.

## Xeografía 
Gernika-Lumo atópase a 10 metros de altitude, na comarca de Busturialdea-Urdaibai, no val do río Oka, na beira da ría de Gernika que forma o Oka na súa desembocadura e que é o corazón da Reserva da Biosfera de Urdaibai. O relevo, sucesión de vales e montes que seguen a dirección NO-SL, está determinado estruturalmente polo anticlinal norte de Biscaia.

O concello limita ao norte con Forua, Kortezubi, Arratzu e Nabarniz, ao leste con Ajangiz, ao sur con Muxika e ao oeste con Errigoiti.

## Historia e características 
O 26 de abril do 1937, no transcurso da guerra civil española, a vila foi bombardeada pola Lexión Cóndor, unidade aérea da *Luftwaffe* ao servizo do bando fascista, causando 126 vítimas mortais. Este feito inspirou ao pintor Pablo Picasso o seu famoso cadro *Guernica*.

Entre os seus monumentos cómpre salientar a Árbore de Gernika, carballo a carón da Casa de Xuntas de Gernika, que simboliza as liberdades dos vascos e baixo o cal xuran os seus cargos os *Lehendakaris* do goberno vasco. Ao primeiro exemplar, cuxas primeiras referencias se remontan ao século XIV, sucedéronlle outras tres árbores. O exemplar, que sobreviviu ao bombardeo da guerra civil, morreu o 20 de abril do 2004 aos 146 anos de idade, sendo substituído por un fillo seu o 25 de febreiro do 2005.

## Notas 
## Véxase tamén 
### Ligazóns externas 
* Páxina web oficial do concello de Gernika-Lumo
Gernika

**Gernika** pode referirse a:

***Gernika-Lumo**, concello de Biscaia;
*a **Árbore de Gernika** símbolo da vila;
*o **Bombardeo de Gernika**, sufrido por esta vila na Guerra Civil Española.
*o ***Guernica***, cadro de Pablo Picasso que alude ao bombardeo.
Tempada 2009-2010 do C.P. Cerceda

A tempada 2009-10 do Club Patín Cerceda foi a primeira tempada do club galego na OK Liga, a máxima categoría do hóckey a patíns do Estado español, logo de que o daquela Cerceda Liceo acadase o ascenso tras gañar a 1ª División española, creándose así o club cercedense. Nesta primeira etapa na OK Liga, o equipo galego non puido acadar a permanencia logo dunha mala primeira volta, a pesar de que o equipo adestrado por Juan Copa chegou ata a derradeira xornada con opcións.

## Equipo
## Goleadores
* Toni Pérez:  43 goles 
* Pablo Cancela: 21 
* José Ramón: 11 
* Eduard Lamas: 10 
* Pepe Barreiro: 6 
* Santi Teixidó: 2 
* Jaime Piñeyro: 1

## Véxase tamén
* Tempada 2009-2010 da OK Liga
Scottish Premier League

A **Scottish Premier League** (*Clydsdale Bank Premier League* por motivos de patrocinio) era a máxima categoría de fútbol de Escocia. Inaugurada en 1891 baixo o nome de **Premier Division**, cambiou o seu nome polo actual en 1998.

En maio de 2011 era a 17ª mellor liga do mundo segundo a clasificación oficial da Federación Internacional de Historia e Estatística de Fútbol (IFFHS).

## Sistema de competición 
O campión clasifícase para a terceira rolda preliminar da Liga de Campións da UEFA. O subcampión tamén participa no torneo, pero desde a segunda rolda previa. Os terceiro e cuartos clasificados xogarán a UEFA Europa League, mentres que o último clasificado descende a Scottish First Division.

## Equipos participantes 2012/13 
## Historial 
## Palmarés 
## Notas 
## Véxase tamén 
### Ligazóns externas 
* Web oficial da SPL
Sabuxo

Os **sabuxos** son cans de caza cunha gran capacidade olfactiva, de gran variedade de tamaño e cores.

## Características 
Adoitan cazar en grupo, chamados mandas, aínda que tamén poden cazar sós. Tras atopar o rastro da presa comezan a perseguila mentres van ladrando; para avisar os cazadores do seu percorrido pola espesura. Existen preto de 100 razas recoñecidas de sabuxos na *Federación Cinolóxica Internacional* (Grupo VI) e no *United Kennel Club dos EUA*.

Co nome de **sabuxo** son coñecidas varias razas de can:

* O sabuxo español.
* O plott hound.
Eliteserien

A **Eliteserien** é a máxima competición de clubs profesionais de fútbol en Noruega.

A liga norueguesa recibiu varias denominacións: **Norgesserien** (1937-1948), **Hovedserien** (1948-1962), **1. divisjon** (1963-1989), **Tippeligaen** (1990-2017) e finalmente **Eliteserien**.

A Eliteserien é a mellor liga de Escandinavia, segundo a clasificación da UEFA.

## Sistema de competición 
A competición comeza en marzo e termina en novembro. Son 16 os equipos que participan cada ano, enfrontándose todos contra todos en dúas ocasións, cada unha no campo de cada equipo. Unha vitoria nun partido prémiase con tres puntos, e un empate cun.

O campión da Eliteserien, clasifícase para a segunda fase previa da Liga de Campións da UEFA, e o segundo e terceiro para a UEFA Europa League. O campión da Copa de Noruega tamén se clasifica, ou o subcampión no caso de que o campión xa estea clasificado a devanditas copas. Ademais os catro mellores equipos clasifican a Royal League de Escandinavia.

## Equipos participantes 2012 
## Palmarés 
## Ligazóns externas 
* Sitio web da Football Association of Norway